ସମ୍ବଲପୁର : କରୋନା ଭୂତାଣୁ ସମଗ୍ର ବିଶ୍ୱରେ ହାହାକାର ସୃଷ୍ଟି କରିଛି। ଏହି ଭୂତାଣୁ ଦ୍ୱାରା ହଜାର ହଜାର ଲୋକ ମୃତ୍ୟୁବରଣ କରିସାରିଥିବା ବେଳେ ଲକ୍ଷାଧିକ ଲୋକ ସାରା ବିଶ୍ୱରେ ଏହି ଦୁରାରୋଗ୍ୟ ଦ୍ୱାରା ପିଡିତ ରହିଛନ୍ତି। ଏଣୁ ବିଶ୍ୱ ସମେତ ସାରା ଭାରତରେ ଏକ ଆତଙ୍କର ବାତାବରଣ ସୃଷ୍ଟି ହୋଇଛି। ତେବେ ଏହି ଭୂତାଣୁର ମୁକାବିଲା କରିବା ପାଇଁ କେନ୍ଦ୍ର ଓ ରାଜ୍ୟ ସରକାର ବିଭିନ୍ନ ସର୍ତକତାମୂଳକ ପଦକ୍ଷେପ ମାନ ନେବା ସହିତ ସମସ୍ତ ମେଡିକାଲ ଦଳକୁ ସକ୍ରିୟ ଓ ସଜାଗ ରଖିଛନ୍ତି। ଏଭଳି ଆତଙ୍କ ଓ ଭୟର ବାତାବରଣ ମଧ୍ୟରେ ସାରା ବିଶ୍ୱବାସୀଙ୍କର ମଙ୍ଗଳ ଓ ସୁସ୍ଥ ସ୍ୱାସ୍ଥ୍ୟ ପାଇଁ 'ସମଲେଶ୍ୱରୀ ମହିମା ପ୍ରଚାର ସମିତି' ପକ୍ଷରୁ ପଶ୍ଚିମ ଓଡିଶାର ଅଧିଷ୍ଠାତ୍ରୀ ଦେବୀ ମା ସମଲେଶ୍ୱରୀଙ୍କ ନିକଟରେ ଅଖଣ୍ଡ ଦୀପ ପ୍ରଜ୍ୱଳନ କରାଯାଇଛି।
